প্রকাশিত: ৩০ জুলাই ২০২০, বৃহস্পতিবার ০২:১৭ পিএম | আপডেট: ৩০ জুলাই ২০২০, বৃহস্পতিবার ০২:১৮ পিএম
ঢাকা: ওল্ড ট্রাফোর্ডে সিরিজ নির্ধারণী তৃতীয় ও শেষ টেস্টে ওয়েস্ট ইন্ডিজকে ২৬৯ রানে হারিয়ে উইজডেন ট্রফি পুনরুদ্ধার করেছে ইংল্যান্ড। স্টুয়ার্ট ব্রড ও ক্রিস ওকসের আগুনে বোলিংয়ে ২-১ ব্যবধানে সিরিজ জিতেছেন স্বাগতিকরা।
এমন সিরিজ জয়ের উল্লাসে মেতে থাকার সময় নেই জো রুটদের। একদিন পরই বৃহস্পতিবার রঙিন পোশাকে আয়ারল্যান্ডের বিপক্ষে নামছে ইংল্যান্ডের ওয়ানডে দল। এরপরও বিশ্রাম নেই। ওয়েস্ট ইন্ডিজবধের পর আগামী ৫ আগস্ট পাকিস্তানের বিপক্ষে মাঠে নামবেন বেন স্টোকসরা।
পাকিস্তানের বিপক্ষে তিন ম্যাচের টেস্ট সিরিজ খেলবে ইংল্যান্ড। ইতিমধ্যে স্কোয়াড ঘোষণা করেছে ইংল্যান্ড ক্রিকেট বোর্ড (ইসিবি)। সেখানে দেখা গেছে, ওয়েস্ট ইন্ডিজের বিপক্ষে খেলা শেষ টেস্টের সবাই রয়েছে স্কোয়াডে। অর্থাৎ অপরিবর্তিত দল ঘোষণা করেছে ইসিবি।